คือวันนั้นเป็นวันสุดท้ายของการมีประจำเดือนค่ะ ซึ่งใส่ผ้าอนามัยแบบแคร์ฟรีค่ะ แล้ววันนั้นมีอะไรกับแฟนโดยการไม่สอดใส่โดยตรง แต่เป็นการถูและสอดใส่ผ่านกางเกงชั้นในฝ่ายหญิงค่ะ แต่ใช้เวลาไม่นาน ไม่มีการหลั่งของฝ่ายชาย อาจจะมีการหลั่งน้ำหล่อลื่นนิดหน่อยค่ะ ฝ่ายชายไม่ได้ใส่ถุงยางด้วยค่ะ แบบนี้จะมีโอกาสท้องมั้ยคะ เพราะเหมือนประจำเดือนของเดือนนี้ยังไม่มาค่ะ เลยกังวล มันควรจะมาแล้วแต่ก็ยังไม่มาเลยมาสอบถามเพื่อนความแน่ใจและความรู้ค่ะ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1%อย่างไรก็ตาม หากฝ่ายชายยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำควรรอประจำเดือนต่อไปอีกซักระยะ ประจำเดือนก็น่าจะมาในที่สุดค่ะ